CELEX: 32001D0630
Language: el
Date: 2001-08-14 00:00:00
Title: 2001/630/ΕΚ: Απόφαση της Επιτροπής, της 14ης Αυγούστου 2001, για την τροποποίηση, για δεύτερη φορά, της απόφασης 2001/532/ΕΚ σχετικά με την κλασική πανώλη των χοίρων στην Ισπανία (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 2573]

Avis juridique important

|

32001D0630

2001/630/ΕΚ: Απόφαση της Επιτροπής, της 14ης Αυγούστου 2001, για την τροποποίηση, για δεύτερη φορά, της απόφασης 2001/532/ΕΚ σχετικά με την κλασική πανώλη των χοίρων στην Ισπανία (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 2573]  

Επίσημη Εφημερίδα αριθ. L 220 της 15/08/2001 σ. 0022 - 0023

Απόφαση της Επιτροπήςτης 14ης Αυγούστου 2001για την τροποποίηση, για δεύτερη φορά, της απόφασης 2001/532/ΕΚ σχετικά με την κλασική πανώλη των χοίρων στην Ισπανία[κοινοποιηθείσα υπό τον αριθμό Ε(2001) 2573](Κείμενο που παρουσιάζει ενδιαφέρον για τον ΕΟΧ)(2001/630/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώων και προϊόντων με προοπτική την υλοποίηση της εσωτερικής αγοράς(1), όπως τροποιήθηκε τελευταία από την οδηγία 92/118/ΕΟΚ(2), και ιδίως το άρθρο 10 παράγραφος 4,Εκτιμώντας τα ακόλουθα:(1) Στην Ισπανία εκδηλώθηκαν κρούσματα κλασικής πανώλης των χοίρων.(2) Λαμβανομένου υπόψη του εμπορίου ζώντων χοίρων, τα ανωτέρω κρούσματα είναι ικανά να θέσουν σε κίνδυνο το ζωικό κεφάλαιο άλλων κρατών μελών.(3) Η Ισπανία έλαβε μέτρα στο πλαίσιο της οδηγίας 80/217/ΕΟΚ του Συμβουλίου, της 22ας Ιανουαρίου 1980, για τη θέσπιση κοινοτικών μέτρων για την καταπολέμηση της κλασικής πανώλης των χοίρων(3), όπως τροποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας.(4) Με την απόφαση 2001/532/ΕΚ(4), όπως τροποποιήθηκε τελευταία από την απόφαση 2001/578/ΕΚ(5), η Επιτροπή έλαβε ορισμένα προστατευτικά μέτρα για τον αφθώδη πυρετό στην Ισπανία.(5) Ενόψει της εξέλιξης της καταστάσεως είναι αναγκαίο να τροποποιηθούν για δεύτερη φορά τα μέτρα που θεσπίστηκαν με την απόφαση 2001/532/ΕΚ.(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η απόφαση 2001/532/ΕΚ τροποποιείται ως εξής:1. Στο άρθρο 1 παράγραφος 1 στοιχείο β), προστίθεται η ακόλουθη φράση: "Ωστόσο, η Ισπανία μπορεί να παρεκκλίνει από την εφαρμογή των διατάξεων που καθορίζονται στο στοιχείο γ) δεύτερη περίπτωση, στην περίπτωση χοίρων για σφαγή που αποστέλλονται σε σφαγεία."2. Στο άρθρο 1 παράγραφος 1 στοιχείο γ), η τελευταία παράγραφος αντικαθίσταται από τη φράση: "Ωστόσο, η Ισπανία μπορεί να παρεκκλίνει από την εφαρμογή των διατάξεων που καθορίζονται στο στοιχείο γ) δεύτερη και τρίτη περίπτωση, για τη διακίνηση χοίρων εντός της Ισπανίας."3. Το παράρτημα Ι αντικαθίσταται από το παράρτημα της παρούσας απόφασης.Άρθρο 2Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές, κατά τρόπο που αυτά να συνάδουν με την παρούσα απόφαση, ενημερώνουν δε αμέσως περί αυτού την Επιτροπή.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 14 Αυγούστου 2001.Για την ΕπιτροπήDavid ByrneΜέλος της Επιτροπής(1) ΕΕ L 224 της 18.8.1990, σ. 29.(2) ΕΕ L 62 της 15.3.1993, σ. 49.(3) ΕΕ L 47 της 21.2.1980, σ. 11.(4) ΕΕ L 192 της 14.7.2001, σ. 24.(5) ΕΕ L 205 της 31.7.2001, σ. 37.ΠΑΡΑΡΤΗΜΑ"ΠΑΡΑΡΤΗΜΑ IΣτην Comunidad Autonoma της Καταλωνίας: οι διοικητικές μονάδες Pla d' Urgell, Urgell, Noguera, Segria, Garrigues και Segarra στην επαρχία της Lerida.Στην Comunidad Autonoma de Valencia: οι διοικητικές μονάδες Chelva, Llira, Utiel, Requena, Torre Baja και Foios στην επαρχία της Valencia.Στην Comunidad Autonoma de Castilla la Mancha: οι διοικητικές μονάδες της Landete, Cañete και Motilla del Palancar στην επαρχία της Cuenca.Comunidad Autonoma d'Aragon: οι κοινότητες Arcos de las Salinas, Torrijas και Abejuelas στην επαρχία της Teruel."